רונן בר

רונן אברהם בר (נולד בשנת 1966) הוא ראש שירות הביטחון הכללי (השב"כ). החליף את קודמו בתפקיד נדב ארגמן, תחתיו כיהן כסגן ראש השב"כ החל מ-2018. בר צמח בשורות הארגון ושירת בו בתפקידים שונים. למבצעים שהוביל וליחידות שעמד בראשן הוענקו מספר פרסי ביטחון. רונן בר נולד וגדל ברחובות בשם רונן בֶּרֶזוֹבְסְקִי. התגייס לצה"ל בשנת 1984, ושירת כלוחם וכקצין בסיירת מטכ"ל. בין השאר, השתתף במבצע "עלם חמודות". לאחר שהשתחרר מצה"ל בשנת 1988, פתח בתל אביב בית קפה בשם "קפה בגדד", וב-1993 התגייס לשב"כ. בר הוא בעל תואר ראשון במדע המדינה ופילוסופיה בהצטיינות מאוניברסיטת תל אביב, ותואר שני במנהל ציבורי מאוניברסיטת הרווארד (במלגה של קרן וקסנר). הוא דובר גם ערבית. בר החל את שירותו בשב"כ בשנת 1993 כלוחם ביחידה מבצעית, ובמהלך שירותו לחם ופיקד על מבצעים רבים ברצועת עזה, ביהודה ושומרון ובלבנון. שימש מפקד שטח, והוביל את מבצע הריגתם של האחים עאדל ועימאד עוודאללה, מראשי הזרוע הצבאית של חמאס, בחברון בשנת 1998 בידי כוח ימ"מ. ב-2001 מונה לסגן-ראש יחידת המבצעים המיוחדים, בתפקיד זה הוביל מטעם השב"כ את המבצע לחילוצו של נהג המונית החטוף אליהו גוראל ומעצר המעורבים בחטיפתו. ב-2005 מונה למפקד היחידה. ב-2010 שימש מדריך במכללה לביטחון לאומי. בשנת 2011 מונה לראש אגף המבצעים בשב"כ. הוא שירת בתפקיד זה בתקופת מבצע עמוד ענן והוביל את המבצע להריגתו של אחמד ג'עברי, המפקד בפועל של הזרוע הצבאית של חמאס. ב-2014 הוביל את מבצע החיפוש אחר שלושת הנערים החטופים ולאחר מכן איתור רוצחיהם. בהמשך שירותו הושאל ל"מוסד". בשנת 2016 מונה לראש אגף המטה, האחראי על בניין הכוח של שירות הביטחון הכללי, ובשנת 2018 מונה לסגנו של ראש השירות, נדב ארגמן. ב-13 באוקטובר 2021 החל לכהן כראש השב"כ. כלקח מאירועי מבצע שומר החומות יזם בר הקמת אגף חדש בשב"כ, "אגף ישראל" שיטפל "בכלל האיומים הנובעים מאזרחי ישראל, כלומר למנוע פשיעה לאומנית או טרור, הן מצד ערבים והן מצד יהודים". בתקופת כהונתו התמודד השב"כ עם מספר פיגועים בין מרץ למאי 2022: הפיגוע המשולב בבאר שבע, פיגוע הירי בחדרה, פיגוע הירי בבני ברק, פיגוע הירי בדיזנגוף והפיגוע באלעד, והשתתף בפעילות מנע של ישראל שכללה את מבצע עלות השחר באוגוסט 2022, מבצע מגן וחץ במאי 2023 ומבצע בית וגן, ביולי 2023. עמדת השב"כ בראשות בר הייתה שהחמאס מורתע, אינו רוצה מלחמה ומבקש למשול ולקבל הטבות כלכליות. בהתאם, באפריל 2022 הסכים השב"כ, לאחר שנים רבות של התנגדות נחרצת, בלחץ הדרג המדיני בראשות ראש הממשלה נפתלי בנט ושר הביטחון בני גנץ, להכנסת אלפי פועלים מרצועת עזה. ההסכמה התבססה על שינוי בגישה של ישראל לעזה, ששמה דגש על עידוד הכלכלה בעזה, וגובשה בידי פיקוד הדרום, שב"כ ומתאם הפעולות בשטחים. עם זאת, בר הסכים עם עמדת קודמו, נדב ארגמן, שהציע לחסל את יחיא סינוואר גם במחיר סבב נוסף בלחימה עם החמאס. במבצע מגן וחץ, לאחר השלב הראשון של המבצע, תמך בר בסיום מהיר של המבצע והמליץ להימנע מלתקוף בעזה פרט לסיכול ירי רקטות. נציג השב"כ בדיונים אמר: "חמאס דוחק בג'יהאד להפסיק את הלחימה כי הוא לא רוצה להיכנס למערכה". במרץ 2023, בעקבות הרפורמה המשפטית שהוכרזה בינואר של אותה שנה, הזהיר בר בשיחה עם נתניהו כי "ישנה התלכדות בין האיומים הביטחוניים למצב החברתי בישראל". בר העריך שהתגברות הטרור היהודי מלבה את הטרור הפלסטיני במעגל דמים. בפברואר 2023 התריע בפני השר לביטחון לאומי, איתמר בן גביר, שפעילות המשטרה במזרח ירושלים גורמת לתחושת התנכלות או ענישה קולקטיביות. בתחילת אוקטובר 2023 ביקש מהשר בן גביר לא לעלות להר הבית בחג הסוכות. במהלך מלחמת חרבות ברזל הוא פרסם אזהרה שהביקורת מצד הימין הקיצוני על מפקד פיקוד המרכז, יהודה פוקס, עלולה ליצור איום קונקרטי על חייו. בספטמבר 2023 אמר נציג השב"כ בדיוני הקבינט ש"סינוואר רוצה להרגיע. הוא רוצה לאכוף את ההפגנות על הגדר, ללא הצלחה." בר לקח אחריות על חלקו של השב"כ במחדל של מתקפת הפתע על ישראל ב-7 באוקטובר. לאחר מכן פורסם שבר הגיע למטה השב"כ ב-6 באוקטובר לאחר שקיבל ידיעה על כוונת חמאס להוציא לפועל "משהו גדול", ואף הקפיץ את צוות טקילה, יחידה מבצעית של השב"כ, לגבול. היחידה נלחמה בחזית מול מחבלי החמאס ואיבדה כ-10 לוחמים. בעקבות המתקפה הוקמה בשב"כ יחידה ייעודית לחיסול המשתתפים במתקפה בשם חפ"ק ניל"י. ב-30 באוקטובר 2023 חילצה היחידה המבצעית של השב"כ (תוך מתן מעטפת מצד צה"ל), במבצע ראשית האור, את טוראית אורי מגידיש שנחטפה על-ידי חמאס לרצועת עזה במהלך מתקפת הפתע על ישראל כשלושה שבועות לפני כן. ב-11 בפברואר 2024 השתתפה היחידה המבצעית של השב"כ במבצע יד הזהב לחילוץ פרננדו מרמן ולואיס הר משבי החמאס. באוגוסט 2024 פנה במכתב לראש הממשלה, בנימין נתניהו ולאחדים משרי הממשלה ובו קבע כי "תופעת 'נוער הגבעות' הפכה מזמן לכר נרחב של פעילות אלימה נגד פלסטינים" ועל הפרת הסטטוס קוו בהר הבית הזהיר: "התקדמות בכיוון תוביל לשפיכות דמים רבה ותשנה ללא היכר את פניה של מדינת ישראל." בר התנגד לשילוב השב"כ במאבק בפשיעה הגואה במגזר הערבי בישראל וטען ש"הכנסת השב״כ יכולה לעשות נזק. השמיכה שלנו קצרה, זה יבוא על חשבון סיכול טרור". על רקע המחאה הנרחבת נגד הרפורמה המשפטית, ביקש בר מהשר יריב לוין להרגיע את השטח בגלל הערכות מצב שלפיהן הפוטנציאל לאלימות מתגבר נוכח קידום הרפורמה. בר נשוי לדפנה אגסי, המכהנת כסמנכ"לית שיווק בחברת סלקום, אחותו של היזם שי אגסי. בעבר הייתה סמנכ"לית שיווק בחברות גולן טלקום ו"בטר פלייס". השניים הורים לשלושה ילדים. מדיה וקבצים בנושא רונן בר בוויקישיתוף גילי כהן, איתי בלומנטל ומיכאל שמש, הממשלה אישרה: רונן בר הוא ראש השב"כ הבא, באתר כאן – תאגיד השידור הישראלי, 11 באוקטובר 2021 רונן בר, באתר רשת 13 אנה רייבה ברסקי, ‏בוגר הרווארד וסיירת מטכ"ל: רונן בר מונה לראש השב"כ, באתר מעריב אונליין, 11 באוקטובר 2021 איתי אילנאי ואתי אברמוב, "אשתו קוראת לו קצין פולני": הכירו את ר', ראש השב"כ הבא, באתר ynet, 8 באוקטובר 2021 איתמר אייכנר, יואב זיתון, רועי רובינשטיין, כבר לא ר': אושר מינויו של רונן בר לראש השב"כ, באתר ynet, 11 באוקטובר 2021 ניר דבורי, ‏הותר לפרסום: רונן בר הוא ראש השב"כ החדש, באתר ‏מאקו‏, 11 באוקטובר 2021 מחזור 16, הבוגרים שלנו, באתר קרן וקסנר איתי בלומנטל, "מבוקש": שמו וכתובתו של ראש השב"כ המיועד פורסמו בתקשורת הפלסטינית, באתר כאן – תאגיד השידור הישראלי, 26 בספטמבר 2021 יואב לימור, הסדר החדש של ראש השב"כ נדב ארגמן, באתר ישראל היום, 21 באוקטובר 2018 אריאל כהנא, הממשלה אישרה: רונן בר - ראש השב"כ הבא, באתר ישראל היום, 11 באוקטובר 2021 ניסים לוי (עורך), עיונים בביטחון לאומי, גיליון 10, מרץ 2010, הוצאת המכללה לביטחון לאומי, עמ' 3 איתמר אייכנר, יואב זיתון, בנט בחר לראש השב"כ הבא ב-ר', הסגן המכהן ויוצא סיירת מטכ"ל, באתר ynet, 1 בספטמבר 2021 עמי רוחקס דומבה, ‏ראש השב״כ החדש: רונן בר, באתר "IsraelDefense‏", 11 באוקטובר 2021 עמי רוחקס דומבה, ‏חילופי משמרת בסגנות ראש השב"כ, באתר "IsraelDefense‏", 7 בינואר 2018 ברק רביד ואמיר בוחבוט‏, רונן בר נכנס לתפקידו כראש שב"כ: "האלימות הגוברת בחברה הערבית - משימה לאומית", באתר וואלה, 13 באוקטובר 2021 עמוס הראל, שב"כ יאחד את האגפים לסיכול טרור בתחומי הקו הירוק, באתר הארץ, 29 במרץ 2022; השינוי הדרמטי בחטיבה היהודית בשב"כ, באתר ערוץ 7, 28 באפריל 2022 "הקונספציה בכל המערכת הייתה שחמאס מורתע, אינו רוצה מלחמה, מבקש למשול ולקבל הטבות כלכליות. המחדל של אגף המודיעין ושב"כ הוא כפול: גם בהבנת הכוונות הכלליות של חמאס, וכמובן ההתארגנות חסרת התקדים שעברה מתחת לאף הישראלי." יוסי יהושוע, מחדל ההתרעה הכפול של אגף המודיעין ושב"כ, באתר ynet, 13 באוקטובר 2023 גילי כהן סולימאן מסוודה, לאחר הציוץ וההתנצלות - נתניהו מבהיר: "נותן אמון מלא בראש השב"כ והרמטכ"ל", באתר כאן – תאגיד השידור הישראלי, 30 באוקטובר 2023 יואב זיתון, מחיר השקט: הטרמינל החדשני להכנסת 10,000 פועלים מעזה תוך שעות, באתר ynet, 12 באפריל 2022 עמוס הראל, ישראל שינתה גישה בעזה והשיפור הכלכלי ניכר – אך זה לא מבטיח שקט לטווח ארוך, באתר הארץ, 2 באוגוסט 2022 יואב לימור, ההמלצה הדרמטית של ראש השב"כ לשעבר שלא התקבלה, באתר ישראל היום, 19 באוקטובר 2023 אור הלר, ראשי מערכת הביטחון לנתניהו: "נכון לחתור לסיום המבצע", באתר חדשות 13, 12 במאי 2023 מוריה אסרף וולברג, הערכות הבכירים לפני השבת השחורה: "חמאס לא רוצה מערכה", באתר חדשות 13, 26 באוקטובר 2023 דנה וייס, ‏ראש השב"כ לראש הממשלה: ישראל מתקרבת לאזור מסוכן, באתר ‏מאקו‏, 23 במרץ 2023 יוסי יהושע, ראש השב"כ הזהיר את נתניהו: טרור יהודי מלבה טרור פלסטיני, באתר ynet, 6 באוגוסט 2023 ספי עובדיה, אזהרת ראש השב"כ לבן גביר: "עלול לגרום להתלקחות רחבה", באתר חדשות 13, 15 בפברואר 2023 מוריה אסרף וולברג, ראש שב"כ לבן גביר: "הימנע מעלייה להר הבית, זה זמן לא טוב", באתר חדשות 13, 4 באוקטובר 2023 ניר דבורי, ‏אזהרת ראש השב"כ מפני פגיעה במפקד הפיקוד: "איום קונקרטי על חייו", באתר ‏מאקו‏, 26 בדצמבר 2023 יואב זיתון, ראש השב"כ בהתייחסות ראשונה: "האחריות עליי, לא הצלחנו לייצר התרעה מספקת", באתר ynet, 16 באוקטובר 2023 המחדל בשב"כ: מה ידע רונן בר לפני 7 באוקטובר?, באתר ynet, 28 בדצמבר 2023 יואב זיתון, ההקפצה של צוות "טקילה" והאובדן של שב"כ, באתר ynet, 12 באוקטובר 2023 אמיר בוחבוט‏, חפ"ק ניל"י: יחידת השב"כ החדשה לחיסול המשתתפים במתקפת הטרור, באתר וואלה, 21 באוקטובר 2023 אבי יששכרוף, חפ"ק ניל"י: זה הגוף ששב"כ הקים כדי לסגור חשבון עם פעילי כוח נוחבה, באתר ynet, 21 באוקטובר 2023 אור הלר, אלון בן דוד, סיון אלקלק, צבי יחזקאלי, בפעולה קרקעית: שב"כ חילץ חיילת שנחטפה ע"י חמאס בשבת השחורה, באתר חדשות 13, 30 באוקטובר 2023 יואב זיתון, מתן צורי, איתמר אייכנר, לירן לוי, יעל צ'כנובר, חיילת שנחטפה שוחררה במבצע דרמטי בתוך רצועת עזה, באתר ynet, 30 באוקטובר 2023 גיא פלג, יאיר שרקי, ‏ראש השב"כ ביקר את התנהלות בן גביר במכתב לנתניהו וגלנט, השר דרש לפטר אותו, באתר ‏מאקו‏, 22 באוגוסט 2024 סולימאן מסוודה, גילי כהן ומשה שטיינמץ, ראש השב"כ: שילוב הארגון במאבק בפשיעה הערבית יבוא על חשבון סיכול טרור, באתר כאן – תאגיד השידור הישראלי, 11 ביוני 2023 דנה ויס, ‏פרסום ראשון: שיחת האזהרה של ראש השב"כ עם יריב לוין, באתר ‏מאקו‏, 20 בפברואר 2023 יניב ביטון מגלם כוכבת רשת בקמפיין חדש של גולן טלקום, באתר Allmarketing, ‏25 ביולי 2019 דניאל שמיל, עזיבות נוספות בבטר פלייס: דפנה אגסי ודנה סומברג פורשות, באתר TheMarker‏, 15 בנובמבר 2012